Številka: 35431-19/2021-2550-7

Datum: 16. 12. 2021

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646), [51/16](http://www.uradni-list.si/1/objava.jsp?sop=2016-01-2246), [36/21](http://www.uradni-list.si/1/objava.jsp?sop=2021-01-0716) in [82/21](http://www.uradni-list.si/1/objava.jsp?sop=2021-01-1758)) in petega odstavka 51.a člena Zakona o varstvu okolja (Uradni list RS, št. 39/06-ZVO-1-UPB1, 49/09-ZMetD, 66/06-OdlUS, 33/07-ZPNačrt, 57/08-ZFO-1A, 70/08, 108/09, 108/09-ZPNačrt-A, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg, 84/18-ZIURKOE in 158/20) v predhodnem postopku za nameravani poseg: gradnja komunalne infrastrukture v območju občinskega podrobnega prostorskega načrta za območje naselja Šared (OPPN Šared) - fekalna in meteorna kanalizacija naselja Šared - Izola, nosilki nameravanega posega Občini Izola, Sončno nabrežje 8, 6310 Izola, ki jo po pooblastilu župana Danila Markočiča zastopa ISAN 12 d.o.o., Ulica 15. maja 15, 6000 Koper, naslednji

**S K L E P**

1. Za nameravani poseg: gradnja komunalne infrastrukture v območju občinskega podrobnega prostorskega načrta za območje naselja Šared (OPPN Šared) - fekalna in meteorna kanalizacija naselja Šared - Izola, na več zemljiščih v k.o. 2628 Malija in k.o. 2715 Cetore, nosilki nameravanega posega Občini Izola, Sončno nabrežje 8, 6310 Izola, ni potrebno izvesti presojo vplivov na okolje in pridobiti okoljevarstveno soglasje.
2. Pritožba zoper ta sklep ne zadrži njegove izvršitve.
3. V tem postopku stroški niso nastali.

**O b r a z l o ž i t e v:**

Ministrstvo za okolje in prostor, Direktorat za okolje (v nadaljevanju ministrstvo), je dne 7. 10. 2021 s strani nosilke nameravanega posega Občine Izola, Sončno nabrežje 8, 6310 Izola, ki jo po pooblastilu župana Danila Markočiča zastopa ISAN 12 d.o.o., Ulica 15.maja 15, 6000 Koper (v nadaljevanju nosilka nameravanega posega), prejelo zahtevo za izvedbo predhodnega postopka za nameravani poseg: gradnja komunalne infrastrukture v območju občinskega podrobnega prostorskega načrta za območje naselja Šared (OPPN Šared) - fekalna in meteorna kanalizacija naselja Šared - Izola, v skladu z 51.a členom Zakona o varstvu okolja (Uradni list RS, št. 39/06-ZVO-1-UPB1, 49/09-ZMetD, 66/06-OdlUS, 33/07-ZPNačrt, 57/08-ZFO-1A, 70/08, 108/09, 108/09-ZPNačrt-A, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg, 84/18-ZIURKOE in 158/20, v nadaljevanju ZVO-1).

K zahtevi je nosilka nameravanega posega priložila:

* Obrazec zahteve za začetek predhodnega postopka z dne 30. 9. 2021;
* Pooblastilo za zastopanje št. 354-57/2016 z dne 5. 4. 2021;
* Tehnično poročilo: Komunalna infrastruktura OPPN Šared - Fekalna in meteorna kanalizacija naselja Šared, št. projekta 9/21, junij 2021, ISAN 12 d.o.o., Ulica 15. maja 15, 6000 Koper.

Zahteva je bila dopolnjena dne 15. 11., 17. 11. in 16. 12. 2021, in sicer s/z:

* Dopolnjenim obrazcem zahteve za začetek predhodnega postopka z dne 15. 11. 2021;
* Pridobljenimi soglasji za nameravani poseg, med njimi:
* Strokovno mnenje št. 7-II-82/2-O-21/TT z dne 13. 5. 2021, izdal Zavod Republike Slovenije za varstvo narave, Območna enota Piran, Trg Etbina Kristana 1, 6310 Izola;
* Mnenje št. 3407-98/2021-2 z dne 5. 5. 2021, izdal Zavod za gozdove Slovenije, Območna enota Sežana, Partizanska 49, 6210 Sežana;
* Kulturnovarstveno mnenje št. 35104-260/2021/2-II z dne 30. 6. 2021, izdal Zavoda za varstvo kulturne dediščine Slovenije, Območna enota Piran, Trg bratstva 1, 6330 Piran;
* Projektni pogoji št. 3407-98/2021-2 z dne 5. 5. 2021, izdal Zavod za gozdove Slovenije, Območna enota Sežana, Partizanska cesta 49, 6210 Sežana;
* Dopis za dopolnitev vloge za izdajo mnenja o vplivu gradnje na vodni režim in stanje voda št. 35508-4398/2021-2 z dne 1. 9. 2021, izdala Direkcija Republike Slovenije za vode, Sektor območja jadranskih rek z morjem, Pristaniška 12, 6000 Koper;
* Dopisom o razpoložljivih kapacitetah CČN Koper, št. 11/618-21 z dne 26. 10. 2021, Javno podjetje Marjetica Koper, Ulica 15. maja 15, 6000 Koper;
* Lokacijskim prikazom predvidenih del v M 1:25000;
* Dopolnjenim obrazcem zahteve za začetek predhodnega postopka z dne 16. 12. 2021;
* Projektnimi pogoji št. 35506-1025/2021-2 z dne 25. 5. 2021, izdala Direkcija Republike Slovenije za vode, Sektor območja jadranskih rek z morjem, Pristaniška 12, 6000 Koper.

V skladu s prvim odstavkom 51.a člena ZVO-1 mora nosilec nameravanega posega v okolje iz tretjega odstavka 51. člena tega zakona od ministrstva zahtevati, da ugotovi, ali je za nameravani poseg treba izvesti presojo vplivov na okolje in pridobiti okoljevarstveno soglasje. Pri ugotovitvi iz prvega odstavka 51.a člena ZVO-1 ministrstvo upošteva merila, ki se nanašajo na značilnosti nameravanega posega v okolje, njegovo lokacijo in značilnosti možnih vplivov posega na okolje.

Obveznost presoje vplivov na okolje se ugotavlja v skladu z Uredbo o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20).

V skladu s točko E Okoljska infrastruktura, E.I Odpadki in odpadne vode, E.I.11 Priloge 1 Uredbe o posegih v okolje, za katere je treba izvesti presojo vplivov na okolje, je izvedba predhodnega postopka obvezna, če gre za objekte za zbiranje in odvajanje komunalnih odpadnih voda, skupaj z industrijskimi odpadnimi vodami ali padavinskimi vodami (kanalizacija), razen priključkov:

* če je skupna dolžina vodov 15.000 m ali več ali
* če je dolžina vodov na območjih s posebnim statusom, 2.000 m ali več.

Območja s posebnim statusom so: zavarovana ali varovana območja v skladu s predpisi, ki urejajo varstvo kulturne dediščine, poplavna, erozijska ali plazljiva območja, vodovarstvena območja, kopalna območja, varstvena območja kopalnih voda ali varstvena območja površinskih voda v skladu s predpisi, ki urejajo upravljanje z vodami, varovana območja v skladu s predpisi o ohranjanju narave.

Iz predložene dokumentacije izhaja, da nameravani poseg obsega gradnjo fekalne in meteorne kanalizacije na območju naselja Šared v skupni dolžini 9.292 m. Trasa predvidene kanalizacije bo v celoti potekala po območju s posebnim statusom, in sicer po erozijskem območju, zato je v skladu z drugo alinejo točke E.I.11 Priloge 1 Uredbe o posegih v okolje, za katere je treba izvesti presojo vplivov na okolje, za nameravani poseg treba izvesti predhodni postopek.

*Opis nameravanega posega*

Predmet nameravanega posega je izgradnja fekalne in meteorne kanalizacije v naselju Šared v občini Izola. Kanalizacija je predvidena v ločenem sistemu. Z nameravanim posegom se bo zgradila fekalna kanalizacija v skupni dolžini 5.070 m ter meteorna kanalizacija v skupni dolžini 4.222 m, od tega bo dolžina vkopanih cevovodov za odvajanje odpadnih meteornih vod znašala 4.054 m ter odprti kanal za odvajanje meteornih voda v dolžini 168 m. Komunalne odpadne vode se bodo preko predvidnega fekalnega kolektorja Jagodje-Šared odvajale na Centralno čistilno napravo (CČN) Koper. Odpadne meteorne vode se bodo preko meteorne kanalizacije in odprtih kanalov vodile v obstoječe odvodnike – vodotoke.

Gradnja nameravanega posega bo potekala v treh fazah, pri čemer je izvedba možna bodisi vzporedno bodisi zaporedno. Izvedba posamezne faze bo trajala največ 4 mesece, celoten poseg bo zaključen v enem letu. Dela se bodo izvajala v dnevnem času, in sicer ob delovnih dneh med 7. in 18. uro.

Komunalna infrastruktura je predvidena na naslednjih zemljiščih:

KANALIZACIJA METEORNE ODPADNE VODE

• 1. faza

* v k.o. 2715 Cetore s parcelnimi št. 5278/29, 5278/30, 3018/5, 3018/9, 2993/1, 3019/1, 3020/11, 3020/12, 5295/2, 3020/10, 3020/8, 3011/25, 3010/2, 3011/8, 3011/4, 3015/5, 3015/17, 3015/18, 3015/16, 5278/10, 3002/1, 3002/2, 3003/4, 3003/5, 3002/4, 3002/7, 3001/10, 3001/7, 3001/7, 3014/4, 2997/14, 2997/23, 2998/19, 5278/20, 5278/23, 3193/14, 2993/2, 3196/3, 3195/4, 3195/5, 3194/13, 3194/15, 3196/7, 5290/6, 3201/1, 3203/1, 2990/2, 2959/9, 2984/7, 2984/6, 2982/18, 2984/1, 2979/5, 2984/2, 2998/14, 2998/21, 2998/15, 2998/16, 2998/13, 2993/6, 2973/5, 2972/6, 2980, 2993/8, 2973/6, 2993/15, 2994/15, 2994/9, 5278/20, 3189/1, 3192/1, 3207/3, 3208/6, 3208/7, 3176/4, 3176/2, 3191/2, 3191/1, 3176/1, 3172/2, 3410/2, 3175/2, 3173/1, 3259/4 ter
* v k.o. 2628 Malija s parcelnimi št. 4178/35, 4178/33, 4169/5, 4169/3, 4167/1, 4137/5, 4137/1.

• 2. faza

* v k.o. 2628 Malija s parcelnimi št. 4181/5, 4181/2, 4181/3, 4177/1, 4176/11, 4176/3, 4174, 4490/7, 4284/2, 4284/4, 4284/5, 6017/9, 4164/1, 4163/1, 4162/1, 3821/2, 4155/5, 4156/6, 4143/1, 4156/15, 4136/2, 4137/1.

• 3. faza

* v k.o. 2715 Cetore s parcelnimi št. 3189/1, 3193/10, 3193/9, 3205/8, 3194/14, 3194/9, 3192/1, 3207/3, 3193/10, 3206/6, 3205/9, 3206/10, 3208/1, 3208/5, 3204/2, 3204/4, 3208/6, 3193/13, 3193/12, 3208/2, 3204/4, 3173/1, 3259/4, 3259/6, 3259/6, 3258/11, 3255/4, 3255/7, 3248/12, 3254/6, 3220/11, 3220/10, 3248/6, 3254/3, 3203/4, 3257/1, 3174/1, 3204/3, 3203/, 3199/2, 3205/5, 3209/5, 3199/4, 2999/2, 3002/5, 3002/3, 32002/8, 3002/4 in
* v k.o. 2628 Malija s parcelnimi št. 4178/33, 4178/34, 4178/37, 4178/45, 4178/66, 4490/12, 4490/15, 4172/7, 4490/14, 4490/13, 4176/12, 4490/8, 4490/7, 4170/1, 4178/13, 4178/18, 4167/1, 4168, 4231/2, 4166, 4233, 4234/2, 4222/1, 4284/2.

KANALIZACIJA ODPADNIH KOMUNALNIH VODA

• 1. faza

* v k.o. 2715 Cetore s parcelnimi št. 5278/29, 5278/30, 3018/5, 3018/9, 3018/7, 2993/1, 5295/4, 5295/2, 3020/12, 3020/10, 3189/1, 3193/10, 3192/1, 3207/3, 3208/6, 3175/2, 3173/1, 3259/4, 5278/10, 5278/20, 2993/8, 2973/6, 2993/7, 2993/6, 2973/5, 2972/6, 2980, 2997/14, 2997/23, 2998/19, 2998/15, 2998/13, 2993/2, 2998/14, 2993/2, 2984/7, 2984/6, 2982/18, 2984/1, 2984/2, 3002/1, 3002/2, 3003/4, 3003/5, 3002/4, 3001/7, 3010/21, 3010/2, 3011/8, 3011/4, 3011/25, 3015/17, 3011/26, 3197/8, 3196/3, 3196/5, 3196/7, 5290/6, 3199/5, 3201/1, 3211/1, 3212/14, 2990/2, 2959/9, 5290/1, 3203/1 ter
* v k.o. 2628 Malija s parcelnimi št. 4169/3, 6009/11, 6009/10, 4067/3, 4068, 4070/2.

• 2. faza

* v k.o. 2628 Malija s parcelnimi št. 4181/5, 4181/2, 4181/3, 4177/1,4177/6, 4176/3, 4174, 4176/11, 4490/7, 4490/8, 4170/2, 4236, 6017/9, 3791, 3792, 4145/1, 6017/4, 4163/9, 6017/6, 4163/1, 4162/1, 4145/2, 4161/2, 4161/1, 4160/2, 4160/1, 4160/3, 3821/2, 4155/5, 4156/6, 4156/17, 4147/4, 4142/3, 4155/1, 4154/1, 4154/2, 4148/15, 4155/2, 4148/12, 4148/11, 4137/1, 4136/2, 4148/9, 4148/6, 4149/3, 4150/1, 4132/1, 4125, 4126/1, 3865/3, 4070/2.

• 3. faza

* v k.o. 2628 Malija s parcelnimi št. 3189/1, 3193/7, 3193/8, 3194/14, 3194/9, 3192/1, 3193/10, 3206/6, 3205/9, 3206/10, 3208/1, 3208/5, 3209/3, 3209/5, 3204/5, 3208/6, 3193/13, 3193/12, 3208/2, 3204/5, 3259/4, 3259/6, 3258/14, 3258/13, 5290/6, 3199/5, 3199/4, 3201/1, 3201/2, 3202/2, 3203/1, 3210/2, 3210/1, 3212/14, 3212/15, 2990/2, 5290/6, 3213/3, 3215/5, 3215/6, 3215/13, 3215/14, 3222/2, 3222/1, 3223, 3224, 3235/2, 3234/2, 3233/21, 2999/4, 2999/2.

*Odločitev*

Ministrstvo je na podlagi prejete dokumentacije in v skladu s Prilogo 2 Uredbe o posegih v okolje, za katere je treba izvesti presojo vplivov na okolje, ugotovilo, da za nameravani poseg glede na njegove značilnosti, lokacijo in možne vpliveni treba izvesti presoje vplivov na okolje in pridobiti okoljevarstvenega soglasja.

Ministrstvo je namreč ugotovilo:

1. Značilnosti posega v okolje:

* Velikost in zasnova celotnega posega: predmet nameravanega posega je izgradnja linijskega objekta, in sicer fekalne ter meteorne kanalizacije. Trasa nameravanega posega poteka po več zemljiščih v k.o. 2628 Malija in k.o. 2715 Cetore. Skupna dolžina načrtovane kanalizacije bo znašala 9.292 m. Zasnova nameravanega posega je razvidna iz predhodno navedenega opisa.
* Skupni učinek z drugimi obstoječimi oziroma dovoljenimi posegi: nameravani poseg se bo navezoval na fekalni kolektor Jagodje – Šared, ki je v fazi gradnje. Končna dispozicija odpadnih vod bo na CČN Koper. Pri gradnji nameravanega posega gre za gradnjo linijskega objekta, ki se izvaja po utečenih postopkih in relativno hitro, vplivi na posameznih trasah pa so kratkotrajni, začasni in reverzibilni. Iz navedenega razloga ministrstvo ocenjuje kumulativne vplive v času gradnje v povezavi z drugimi posegi kot manj pomembne. V času obratovanja se bodo komunalne odpadne vode odvajale na CČN Koper z zmogljivostjo 84.500 PE. Iz dopisa upravljalca čistilne naprave izhaja, da je trenutna obremenjenost čistilne naprave 70.383 PE, nameravani poseg pa predstavlja dodatno obremenitev za ca. 125 PE. Iz navedenega sledi, da CČN Koper razpolaga z dovolj kapacitetami za prevzem dodatnih odpadnih voda. Zaradi izgradnje nameravanega posega se lahko pričakuje zmanjšanje možnosti za onesnaženje podzemne vode kot tudi tal, kar pa je z vidika vplivov na okolje zagotovo pozitivno.
* Uporaba naravnih virov, zlasti tal, prsti, vode in biotske raznovrstnosti: pri nameravanemu posegu se naravni viri ne bodo uporabljali.
* Emisije onesnaževal ter druge motnje zdravja, počutja ali kakovosti življenja (npr. sevanja, vibracije, smrad, hrup, toplota, svetloba): nameravani poseg bo imel vplive na okolje le v času gradnje, in sicer emisije onesnaževal v zrak, emisije toplogrednih plinov, odlaganje/izpusti snovi v tla, nastajanje odpadkov, hrup, vibracije, vidna izpostavljenost, sprememba rabe tal in sprememba vegetacije. Glede na ugotovljeno v tem postopku ti vplivi ne bodo pomembni.
* Tveganje povzročitve večjih nesreč po predpisih, ki urejajo varstvo okolja, in naravnih nesreč, tudi tistih, ki so v skladu z znanstvenimi spoznanji lahko posledica podnebnih sprememb: nameravani poseg ni poseg, katerega izgradnja in obratovanje bi predstavljala tovrstno tveganje za okolje.
* Tveganje za zdravje ljudi: nameravani poseg ne predstavlja tveganja za zdravje ljudi.

2. Lokacija posega v okolje:

- Namenska in dejanska raba zemljišč: območje nameravanega posega se ureja z Odlokom o občinskem podrobnem prostorskem načrtu za območje naselja Šared (Uradne objave Občine Izola, št. 1/18, v nadaljevanju OPPN). Večji del trase bo potekal v cestnem telesu in na javnih površinah. Po namenski rabi so zemljišča opredeljena kot območja stanovanj, območja centralnih dejavnosti, območja prometnih površin in območja zelenih površin.

* Sorazmerne pogostosti, razpoložljivosti, kakovosti in regenerativne sposobnosti naravnih virov (vključno s tlemi, vodo in biotsko raznovrstnostjo) na območju in njegovem podzemlju (zlasti vodovarstvenih območij pitne vode, varovanih kmetijskih zemljišč, najboljših gozdnih rastišč in območij mineralnih surovin v javnem interesu): nameravani poseg se ne nahaja na vodovarstvenem območju, na varovanih kmetijskih zemljiščih ali najboljših gozdnih zemljiščih, niti na območju mineralnih surovin v javnem interesu.

- Absorpcijske sposobnosti naravnega okolja, pri čemer se s posebno pozornostjo obravnavajo naslednja območja tj. vodna in priobalna zemljišča, zemljišča na varstvenih in ogroženih območjih po predpisih, ki urejajo vode, zlasti mokrišča, obrežna območja, rečna ustja, obalna območja in morsko okolje; gorska in gozdna območja; območja, varovana po predpisih, ki urejajo ohranjanje narave; območja, na katerih je že ugotovljena čezmerna obremenitev okolja ali se predvideva, da je okolje čezmerno obremenjeno; gosto poseljena območja; krajine in območja zgodovinskega, kulturnega ali arheološkega pomena, zlasti območja, varovana po predpisih, ki urejajo varstvo kulturne dediščine: iz vpogleda v Prostorski informacijski sistem občine Izola je razvidno, da je trasa kanalizacije predvidena na erozijskem območju z zahtevnimi zaščitnimi ukrepi. Meteorne odpadne vode se bodo odvajale v bližnje vodotoke. Lokacija nameravanega posega se ne nahaja na poplavno ogroženem območju, prav tako se ne nahaja na oziroma v bližini območij z naravovarstvenim statusom. Načrtovana kanalizacija posega v registrirano nepremično dediščino Šared- Arheološko najdišče Grublje (EŠD 21662). Na območju ureditve prevladuje strnjena poselitev.

1. Vrsta in značilnosti možnih učinkov:

* Vplivi na prebivalstvo in zdravje ljudi: gradnja nameravanega posega bo vplivala na zdravje ljudi predvsem z emisijami hrupa ter emisijami onesnaževal v zrak. Vplivi so podrobneje opredeljeni v nadaljevanju obrazložitve. Nameravani poseg v času obratovanja ne bo vplival na zdravje ljudi. Iz nadaljevanja obrazložitve tega sklepa izhaja, da se obravnavani vplivi ne ocenjujejo kot pomembni.
* Emisije onesnaževal v zrak in emisije toplogrednih plinov: emisije onesnaževal v zrak v času gradnje bodo posledica obratovanja gradbenih strojev na gradbišču in tovornih vozil za potrebe gradnje. Največji vpliv na kakovost zraka bodo imele emisije prašnih delcev, ki bodo nastajale kot posledica zemeljskih del. Za zmanjšanje vpliva na kakovost zraka se bo pri gradnji uporabljalo brezhibne delovne naprave in gradbeno mehanizacijo, ki je izdelana v skladu z emisijskimi normami, izvajalo se bo vlaženje sipkih materialov in nezaščitenih površin ter preprečeval raznos materiala z gradbišča. Vpliv bo začasen in reverzibilen. Glede na to, da gre za gradnjo linijskega objekta, ki se izvaja po utečenih gradbenih postopkih, po odsekih in poteka relativno hitro ter je časovno omejeno, ministrstvo ocenjuje, da bodo emisije snovi v zrak za obremenjevanje okolja manj pomembne. V času obratovanja emisij snovi v zrak ne bo.
* Emisije snovi v tla in vode: v času gradnje emisij snovi v tla in vode ne bo. Potencialno nevarnost onesnaženja tal in voda predstavlja možnost izlitja goriv in maziv iz gradbenih strojev in morebitnih začasnih skladišč. Goriva, olja in maziva se bodo nabavljala po porabi in po potrebah, zato večje količine teh snovi na gradbišču ne bo, s tem pa se zmanjša tudi tveganje za onesnaženja tal in voda. V primeru nezgod se mora zagotoviti takojšnje ukrepanje za to usposobljenih delavcev, in sicer je treba onesnaženo zemljino takoj odkopati in jo predati pooblaščeni organizaciji za zbiranje nevarnih odpadkov. Pri normalnih pogojih gradnje, ob uporabi tehnično brezhibnih gradbenih strojev in tovornih vozil ter ob ustrezni organizaciji gradbišča je verjetnost emisij snovi v vode in tla minimalna. Poleg navedenega ministrstvo ugotavlja, da se lokacija nameravanega posega nahaja izven vodovarstvenih območij virov pitne vode, zato se pomembnih vplivov na okolje z vidika emisij v tla in vode v času gradnje ne pričakuje. Načrtovana kanalizacija bo vodotesna. Komunalne odpadne vode se bodo odvajale na CČN Koper. V skladu s 44. členom OPPN se morajo meteorne vode s prometnih površin in dovozov v meteorno kanalizacijo odvajati preko lovilnikov olj. Za nameravani poseg so bili s strani Direkcije Republike Slovenije za vode (v nadaljevanju DRSV) izdani projektni pogoji št. 35506-1025/2021-2 z dne 25. 5. 2021. Ministrstvo ocenjuje, da ob upoštevanju določil OPPN ter projektnih pogojev DRSV tovrstni vpliv nameravanega posega v času gradnje in obratovanja ne bo pomemben.
* Ravnanje z odpadki: pri gradnji bodo nastali gradbeni odpadki, s katerimi se bo ravnalo v skladu z Uredbo o ravnanju z odpadki, ki nastanejo pri gradbenih delih (Uradni list RS, št. 34/08). Po končani gradnji se bo odstranilo vse za potrebe gradnje postavljene provizorije in vse ostanke začasnih skladišč odpadkov. Neuporabni odvečni izkopni in gradbeni material se bo predal pooblaščenim zbiralcem odpadkov. Upoštevajoč vrsto posega oz. predvidena gradbena dela ter ob ravnanju z odpadki v skladu s predpisi, ki urejajo ravnanje z odpadki, ministrstvo ocenjuje, da bo vpliv nameravanega posega na nastajanje odpadkov v času gradnje manj pomemben. V času obratovanja odpadki ne bodo nastajali, zato vpliva ne bo.
* Hrup: v času gradbenih del bodo emisije hrupa na predmetnem območju povečane zaradi uporabe gradbene mehanizacije in transportnih sredstev. Za zmanjšanje obremenjenosti okolja s hrupom se bo izkop z bagrom vršil samo v dnevnem času. Glede na to, da gre v obravnavanem primeru za gradnjo linijskega objekta, ki se izvaja po odsekih, povečane emisije hrupa ne bodo prisotne celoten čas gradnje, pač pa bodo večje obremenitve določenih točk ob trasi časovno zelo omejene. Dela se bodo izvajala v dnevnem času (med 7. in 18. uro). Vpliv bo časovno omejen na čas gradnje (skupno 1 leto) in obratovalni čas gradbišča. Pri izvajanju del se morajo uporabljati stroji, ki so skladni s Pravilnikom o emisiji hrupa strojev, ki se uporabljajo na prostem (Uradni list RS, št. 106/02, 50/05, 49/06 in 17/11 – ZTZPUS-1). Glede na navedeno, upoštevajoč značilnosti gradnje (linijski objekt, ki se izvaja po etapah) in kratkotrajnost vpliva, ministrstvo ocenjuje, da bo tovrstni vpliv v času gradnje manj pomemben. Pokrovi jaškov bodo protihrupne izvedbe, zato nameravani poseg v času obratovanja ne bo vir hrupa.
* Vibracije: v času gradnje bo zaradi izvedbe izkopov in transporta, povezanega z gradnjo, prišlo do minimalnih vibracij, ki pa bodo kratkotrajne in ne bodo vplivale na druge nepremičnine. Gradnja se bo izvajala z ustrezno mehanizacijo, brez pikiranja ali miniranja. Vpliv vibracij bo časovno in lokalno omejen na območje gradbišča ter transportne poti v neposredni bližini. Glede na navedeno se vpliv vibracij ne ocenjuje kot pomemben. V času obratovanja nameravani poseg ne bo vir vibracij.
* Emisije neprijetnih vonjav: vpliva v času gradnje zaradi emisij neprijetnih vonjav ne bo, razen v minimalni meri zaradi izpušnih plinov delovnih strojev in tovornih vozil. V času obratovanja bo kanalizacija v celoti vkopana in ne bo povzročala neprijetnih vonjav. Zaradi preprečevanja vdora meteornih voda bodo jaški fekalne kanalizacije neprodušni in bodo preprečevali širjenje vonjav v okolje. Na podlagi navedenega ministrstvo ocenjuje, da v času obratovanja tovrstni vpliv ne bo pomemben.
* Vidna izpostavljenost: zaradi izvajanja del, ureditve gradbišča in transportnih poti na območju poselitve, bo gradbišče v času gradnje vidno izpostavljeno. Vpliv bo začasen in lokalno omejen. Po izvedbi nameravanega posega vidne izpostavljenosti ne bo, saj bodo objekti vkopani pod teren, okolica pa povrnjena v prvotno stanje. Ker gre za začasen vpliv, ga ministrstvo ne ocenjuje kot pomembnega.
* Sprememba rabe tal in vegetacije: zaradi izvedbe nameravanega posega ne bo prišlo do večjih sprememb vegetacije, saj bo večji del nameravanega posega izveden v obstoječih občinskih cestah. Skrajni severni del trase fekalne kanalizacije bo posegal v gozd. Za nameravani poseg so bili s strani Zavoda za gozdove Slovenije, Območne enote Sežana pridobljeni projektni pogoji št. 3407-98/2021-2 z dne 5. 5. 2021. Po gradnji se bodo vse prizadete površine povrnile v prvotno stanje. Glede na navedeno in ob upoštevanju zgoraj navedenih projektnih pogojev ministrstvo tovrstni vpliv ocenjuje kot manj pomemben.
* Vpliv na erozijska območja: kot je razvidno iz Prostorskega informacijskega sistema občine Izola, se celotno območje nameravanega posega nahaja na erozijsko ogroženem območju z zahtevnimi zaščitnimi ukrepi. Iz predložene dokumentacije izhaja, da ima območje nameravanega posega relativno neugodne geološke razmere. Cevovodi so predvideni na območjih stabilnih in na pogojno stabilnih geoloških razmerah. Pri gradnji se bo zaradi odstranitve vegetacijskega pokrova povečala možnost erozije. Z ustrezno organizacijo gradbišča in ob načrtovanju del skladno z določili 57. in 58. člena OPPN bo vpliv nebistven. Po končani gradnji se bodo odstranile začasne lokacije izkopanega materiala, neuporabni odvečni izkopni in gradbeni material se bo predal pooblaščenim zbiralcem odpadkov. Na vseh pri gradnji poškodovanih površinah se bo vzpostavilo prvotno stanje, zemeljske površine se bo utrdilo in zatravilo. Kanalizacija meteornih odpadnih voda se bo odvajala v vodotoke z zaščito pred erozijo. Izlivi meteorne kanalizacije se bodo opremili z betonsko izlivno glavo, vplivno območje pa bo opremljeno s kamnitim zavarovanjem. Ob upoštevanju projektnih pogojev DRSV in OPPN se tovrstni vpliv nameravanega posega ne ocenjuje kot pomemben.
* Vpliv na kulturno dediščino: del trase nameravanega posega poteka po območju registrirane nepremične kulturne dediščine – Šared - Arheološko najdišče Grublje (EŠD 21662), za katero je varstveni režim določen v 54. členu OPPN. Pred pričetkom gradnje bodo izvedene predhodne arheološke raziskave Nosilka nameravanega posega je s strani Zavoda za varstvo kulturne dediščine Slovenije, Območne enote Piran pridobila kulturnovarstveno mnenje št. 35104-260/2021/2-II z dne 30. 6. 2021, iz katerega izhaja, da je nameravani poseg skladen z varstvenim režimom. Na osnovi predhodno navedenega ter ob upoštevanju določil OPPN se tovrstni vpliv na okolje ne ocenjuje kot pomemben.
* Drugi vplivi nameravanega posega upoštevajoč merila za ugotavljanje, ali je za nameravani poseg v okolje treba izvesti presojo vplivov na okolje, ki so v Prilogi 2 Uredbe o posegih v okolje, za katere je treba izvesti presojo vplivov na okolje, ne bodo pomembni oziroma jih ne bo, zato se ministrstvo do njih ni opredeljevalo.

Na podlagi zgoraj navedenih dejstev ministrstvo v skladu z določili 51.a člena ZVO-1 ugotavlja, da za nameravani poseg ni treba izvesti presoje vplivov na okolje ter pridobiti okoljevarstvenega soglasja, saj nameravani poseg ne bo imel pomembnih vplivov na okolje, zato je bilo odločeno, kot izhaja iz 1. točke izreka tega sklepa.

Skladno z določbo petega odstavka 51.a člena ZVO-1 pritožba zoper sklep ne zadrži njegove izvršitve kot izhaja iz 2. točke izreka tega sklepa.

V skladu z določbami petega odstavka 213. člena v povezavi s 118. členom Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13 in 175/20-ZIUOPDVE) je bilo potrebno v izreku tega sklepa odločiti tudi o stroških postopka. Glede na to, da v tem postopku stroški niso nastali, je bilo odločeno, kot izhaja iz 3. točke izreka tega sklepa.

Iz drugega odstavka 230. člena ZUP izhaja, da je zoper odločbo, ki jo izda na prvi stopnji ministrstvo, dovoljena pritožba samo takrat, kadar je to z zakonom določeno. Takšen zakon mora določiti tudi, kateri organ je pristojen za odločanje o pritožbi, sicer o pritožbi odloča vlada.

Glede na dejstvo, da se v postopku prijave spremembe smiselno uporablja določila 51.a člena ZVO-1 ter glede na to, da ZVO-1 v petem odstavku 51.a členu določa, da je zoper sklep, izdan v predhodnem postopku, možno podati pritožbo, ne določa pa, kateri organ je pristojen za odločanje o pritožbi, o pritožbi zoper ta sklep odloča Vlada RS.

**Pouk o pravnem sredstvu:**

Zoper ta sklep je dovoljena pritožba na Vlado Republike Slovenije v roku 15 dni po vročitvi tega sklepa. Pritožba se pošlje pisno po pošti ali poda ustno na zapisnik na Ministrstvo za okolje in prostor, Dunajska 48, Ljubljana. Za pritožbo se plača upravna taksa v višini 18,10 EUR. Upravno takso se plača v gotovini ali z drugimi veljavnimi plačilnimi instrumenti in o plačilu predloži ustrezno potrdilo. Upravna taksa se lahko plača na podračun javnofinančnih prihodkov z nazivom: Upravne takse – državne in številko računa: 0110 0100 0315 637 z navedbo reference: 11 25500-7111002-35400021.

Klementina Zalokar

višja svetovalka III

mag. Vesna Kolar Planinšič  
 Vodja Sektorja za okoljske presoje

Vročiti:

* pooblaščencu nosilke nameravanega posega: ISAN 12 d.o.o., Ulica 15.maja 15, 6000 Koper (za: Občina Izola, Sončno nabrežje 8, 6310 Izola) - osebno

Poslati:

* enotni državni portal e-uprava;
* Inšpektorat Republike Slovenije za okolje in prostor, Inšpekcija za okolje in naravo, Dunajska cesta 58, 1000 Ljubljana, gp.irsop@gov.si.